Diari Oficial de la Generalitat Valenciana


Sumari del DOGV 9336, del 11-05-2022 (2022/3465)

Informació pública de l'aprovació de l'informe ambiental i territorial estratègic de Pla de mobilitat urbana sostenible.
------------------------------------------------------------------------------------------------------------------------

### Dades del document

Número de DOGV
:   9336

Data del DOGV
:   11-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3465


Data del document
:   21-02-2022

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * pla d'urbanisme
    * administració local

Informació pública de l'aprovació de l'informe ambiental i territorial estratègic de Pla de mobilitat urbana sostenible. [2022/3465]  
Als efectes establits en l'article 56.8 de la TRLOTUP, es publica l'extracte de l'Acord de la Comissió d'Avaluació Ambiental Municipal de data 16 de desembre de 2021, el text complet del qual pot consultar-se en la pàgina web d'aquest ajuntament, www.lapobladefarnals.es:  
  
  
Primer  
Concloure que cal aplicar el procediment simplificat perquè compleix els requisits de l'annex VIII del TRLOTUP, es considera que el Pla de mobilitat urbana sostenible de la Pobla de Farnals no afecta zones protegides o forestals i les seues propostes es limiten a sòl urbà i urbanitzable. En relació a les actuacions en sòl no urbanitzable, discorren per vies o camins ja existents on l'ús proposat està permés. La modificació no presenta efectes significatius sobre el medi ambient.  
  
  
Segon  
Emetre informe ambiental i territorial estratègic favorable en el Pla de mobilitat urbana sostenible de la Pobla de Farnals, per considerar que no té efectes significatius en el medi ambient, i es complisquen les determinacions establides a continuació prèviament a la seua aprovació:  
  
- El PMUS es completarà amb el que indica el Servei de Mobilitat Urbana de la Subdirecció General de Mobilitat en el seu informe de data 5 de juliol de 2021 i se sol·licitarà un nou informe que incloga, si és el cas, les determinacions indicades com a pas previ a l'aprovació definitiva.  
- L'òrgan promotor valorarà i, si escau, atendrà, les indicacions de l'informe de 13 de juliol de 2021, del Servei de Planificació de la Direcció General d'Obres Públiques, Transport i Mobilitat Sostenible.  
  
- El PMUS haurà de contemplar les determinacions de l'informe emés pel Servei d'Infraestructura Verda i Paisatge de 12 de març de 2021.  
- Caldrà aplicar les consideracions de l'informe de 30 de novembre de 2020 emés per FGV i en concret, eliminar del PMUS l'actuació 08.1. Eliminació de l'efecte barrera de la xarxa ferroviària, transformació de la línia de metro en corredor tramviari per haver sigut considerada com a inviable.  
- És necessari que el Pla d'acció del PMUS especifique els valors inicials dels indicadors de seguiment i quantificar l'objectiu a aconseguir al llarg de la implementació del PMUS.  
- El PMUS inclourà que els projectes d'execució derivats del PMUS compliran les condicions establides en l'article 21, condicions generals d'adaptació de les infraestructures, de la normativa del Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció de riscos d'inundació a la Comunitat Valenciana.  
  
Tercer  
Conforme a l'article 57.1 de la TRLOTUP, incloure l'informe ambiental i territorial estratègic en la documentació de l'instrument de planejament urbanístic.  
  
Quart  
Donar compte del contingut de la resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació.  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 56.8 de la TRLOTUP i en la pàgina web municipal.  
  
Sisé  
Conforme a l'article 53.7 del TRLOTUP, l'informe ambiental i territorial estratègic perdrà la seua validesa i cessarà en la producció dels efectes que siguen propis si, una vegada publicat en el Diari Oficial de la Generalitat Valenciana, no s'haguera aprovat el Pla de mobilitat urbana sostenible de la Pobla de Farnals en el termini màxim de quatre anys des de la seua publicació. En aquest cas, el promotor haurà de tornar a iniciar novament el procediment d'avaluació ambiental i territorial estratègica simplificada de la proposta.  
  
Seté  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
  
  
La Pobla de Farnals, 21 de febrer de 2022.- L'alcalde: Enric Palanca Torres.